Filmplaneten

Filmplaneten er et norsk filmprogram som gikk på NRK2 fra 2003 til 2008. De to siste sesongene gikk på den da nystartede NRK3. Programmet ble ledet av Mikal Olsen Lerøen de første årene, mens siste sesong ble ledet av Siril Heyerdahl. Programmet tok for seg aktuelle filmer på kino, men sendte også dokumentarer om spesifikke tema.

Filmplaneten var det første filmprogrammet som gikk på NRK etter at Filmredaksjonen ble nedlagt to år tidligere. Det ble etterfulgt av Filmbonanza.

Seertall 
Programmet hadde lave seertall. Kun 29 000 så premieren på NRK2. Imidlertid hadde reprisen på NRK1 høyere seertall. Det må imidlertid tas med i betrakting at ikke alle hadde tilgang til NRK2 i 2003. I andre sesong tok seertallene seg noe opp, men de varierte mye fra program til program; Fra 17 000 på det laveste til 85 000 på det høyeste.

Referanser

Eksterne lenker
Hjemmeside (lagret av NRK)

Norske filmprogrammer på TV
TV-produksjoner på NRK
Norske TV-serier fra 2000-årene